রাশিয়া থেকে তেল কেনা কমাচ্ছে ভারত! কী প্রভাব বিশ্ব বাজারে?

ওয়েবডেস্ক- ট্রাম্পের (Donald Trump) চাপে রাশিয়ান তেল (Russian oil) কেনা কম: ভারত রাশিয়ান তেলের আমদানি অর্ধেক কমিয়েছে। বিশ্ব বাজারে প্রভাব! কী হবে পরবর্তী?

মার্কিন প্রেসিডেন্ট ডোনাল্ড ট্রাম্পের (US President Donald Trump) বার বার চোখ রাঙানি, শুল্ক বানে কী পিছু হটছে ভারত? রাশিয়া থেকে ভারত তেল কিনুন সেটা একেবারেই পছন্দ নয়, মার্কিন প্রেসিডেন্টের ডোনাল্ড ট্রাম্পের। ফলে ধীরে ধীরে রাশিয়া থেকে তেল আমদানি কমাচ্ছে ভারত (India)। এই বছরের প্রথম মাসেই প্রায় ১০ শতাংশ কমেছে। জুন থেকে সেপ্টেম্বরের রাশিয়ার (Russia) থেকে তেল কেনা ৪৫ শতাংশেরও বেশি কমিয়েছে ভারতের রাষ্ট্রায়ত্ত সংস্থাগুলি।

রিপোর্ট অনুযায়ী, জুনে যেখানে ভারতীয় রাষ্ট্রায়ত্ত সংস্থাগুলি দৈনিক গড়ে ১.১ মিলিয়ন ব্যারেল তেল রাশিয়া থেকে আমদানি করত। তা কমে দাঁড়িয়েছে ৬ লক্ষ ব্যারেল।

ভারতের তেলের চাহিদা মেটায় রাশিয়া। রাশিয়া থেকে ভারতের তেল কেনা পছন্দ নয় আমেরিকার প্রেসিডেন্ট ট্রাম্পের। কারণ ট্রাম্পের মতে এই টাকায় রাশিয়া, যুদ্ধ অব্যাহত রেখেছে ইউক্রেনের সঙ্গে। এই নীতিকে তিনি মোটেই সমর্থন করছেন না। তাই রাশিয়া থেকে তেল কেনা বন্ধ না করলে ভারতের উপর মোটা কর চাপানোর হুমকি দিয়েছেন তিনি।

আরও পড়ুন- ১৫ বছরে বিহারে এই প্রথম কমে গেল মহিলা ভোটারের অনুপাত!

ডোনাল্ড ট্রাম্প সাংবাদিকদের সামনে বলেছেন, ভারতের প্রধানমন্ত্রী নরেন্দ্র মোদি রাশিয়া থেকে তেল না কেনার প্রতিশ্রুতি দিয়েছিলেন, কিন্তু তার পরেও তেল কিনছেন। এই রকম চলতে থাকলে মোটা কর আরোপ করা হবে। তাই রাশিয়াকে দুর্বল করতে ভারতকে তেল কেনা বন্ধ করতে হবে। তেলের আয় রাশিয়ার সেনাবাহিনীকে শক্তিশালী করছে, এমনটাই দাবি ট্রাম্পের। এদিকে ভারতের দাবি, কোনও রাজনৈতিক উদ্দেশে রাশিয়ার থেকে তেল কেনা হচ্ছে না। দেশের সুরক্ষার স্বার্থেই ভারতের এই সিদ্ধান্ত। এদিকে আমেরিকা ভারতের এই যুক্তি মানতে নারাজ।

রাশিয়ার সবচেয়ে বড় রফতানি পণ্য হল তেল ও গ্যাস, যার প্রধান ক্রেতা চীন, ভারত ও তুরস্ক। এখন ট্রাম্পের দাবি, চীনকেও একই পথে হাঁটতে হবে। আমেরিকা জাপানকেও রাশিয়া থেকে তেল গ্যাস আমদানি বন্ধের কথা বলেছেন।

রাশিয়ার তেল ও অস্ত্র কেনার কারণে আগস্টে ভারতীয় পণ্যের ওপর ৫০ শতাংশ শুল্ক আরোপ করেছে হোয়াইট হাউস।

মোদি অবশ্য বারবার বলেছেন, রাশিয়া-ইউক্রেন যুদ্ধে তাদের অবস্থান নিরপেক্ষ। মার্কিন দ্বিচারিতার নিন্দা জানিয়ে দিল্লি অভিযোগ করেছে, ইউরোপ ও আমেরিকাও এখনও রাশিয়া থেকে জ্বালানি কিনছে। তবে রাশিয়া থেকে তেল আমদানি কমানোর বিষয়ে ভারতীয় সরকার এখনও আনুষ্ঠানিক নির্দেশনা দেয়নি।

দেখুন আরও খবর-

The post রাশিয়া থেকে তেল কেনা কমাচ্ছে ভারত! কী প্রভাব বিশ্ব বাজারে? first appeared on KolkataTV.

The post রাশিয়া থেকে তেল কেনা কমাচ্ছে ভারত! কী প্রভাব বিশ্ব বাজারে? appeared first on KolkataTV.